Adams-revolveren ble ladet bakfra gjennom en ladeport, og tomme patroner staket ut samme veien med ejektorstangen. Som andre britiske revolvere fra samme periode var den delvis håndlaget med en høy standard. Den var også tilgjengelig for privat innkjøp for offiserer i ekstra polerte utgaver. Som millitærvåpen var den i tjeneste relativt kort. Allerede i 1880 ble det innført en ny Enfield revolver, sammen med en forbedret patron av samme kaliber, men med større kruttladning og slagkraft. Denne hadde en åpen ramme hengslet under løpet, slik at hele våpenet kunne åpnes for omlading.